P6_TA(2005)0231

Eelarveseisundi järelevalve ning majanduspoliitika järelevalve ja kooskõlastamine **I

Euroopa Parlamendi õigusloomega seotud resolutsioon ettepaneku kohta võtta vastu nõukogu määrus, millega muudetakse määrust (EÜ) nr 1466/97 eelarveseisundi järelevalve ning majanduspoliitika järelevalve ja kooskõlastamise tõhustamise kohta (KOM(2005)0154 — C6-0119/2005 — 2005/0064(SYN))

(Koostöömenetlus: esimene lugemine)

Euroopa Parlament,

- võttes arvesse komisjoni ettepanekut Euroopa Parlamendile ja nõukogule (KOM(2005)0154) [1];

- võttes arvesse, et nõukogu konsulteeris Euroopa Parlamendiga vastavalt EÜ asutamislepingu artiklile 252 ja artikli 99 lõikele 5 (C6-0119/2005);

- võttes arvesse kodukorra artiklit 51;

- võttes arvesse majandus- ja rahanduskomisjoni raportit (A6-0168/2005),

1. kiidab komisjoni ettepaneku muudetud kujul heaks;

2. palub komisjoni oma ettepanekut vastavalt muuta, järgides EÜ asutamislepingu artikli 250 lõiget 2;

3. palub nõukogul Euroopa Parlamendi muudatusettepanekud vastavalt EÜ asutamislepingu artikli 252 punktile a vastu võetavasse ühisesse seisukohta sisse viia;

4. palub nõukogul Euroopa Parlamenti teavitada, kui ta kavatseb kõrvale kalduda Euroopa Parlamendi poolt heakskiidetud tekstist;

5. nõuab lepitusmenetluse alustamist juhul, kui nõukogu kavatseb Euroopa Parlamendi heakskiidetud tekstist kõrvale kalduda;

6. palub Euroopa Parlamendiga uuesti konsulteerida, kui nõukogu kavatseb komisjoni ettepanekut oluliselt muuta;

7. teeb presidendile ülesandeks edastada Euroopa Parlamendi seisukoht nõukogule ja komisjonile.

Muudatusettepanek 1

Põhjendus 2 A (uus)

(2 a) Eelarveraamistiku rakendamine, majanduspoliitika järelevalve ja kooskõlastamine ning nende usaldusväärsus rajanevad eelarvestatistika kvaliteedil, usaldatavusel ja õigeaegsusel. Statistika kvaliteet tuleb tagada riiklikul ja ühenduse tasandil, et kindlustada nii riiklike statistikaametite kui ka Eurostati iseseisvus, ausus ja aruandekohustus.

Muudatusettepanek 2

Põhjendus 2 B (uus)

(2 b) Komisjon peaks liikmesriikide esitatud andmeid võrdlema Euroopa Keskpangale esitatud riiklike keskpankade aruannetega.

Muudatusettepanek 3

Artikli 1 punkt 1

Artikkel 2 a (määrus (EÜ) nr 1466/97)

Muudatusettepanek 4

Artikli 1 punkt 2 A (uus)

Artikli 4 lõige 1 (määrus (EÜ) nr 1466/97)

(2 a) Artikli 4 lõige 1 asendatakse järgmisega:

"1. Stabiilsusprogrammid esitatakse enne 1. märtsi 1999. a. Seejärel esitatakse ajakohastatud kaheaastased programmid igal aastal. Hilisemas etapis ühisraha kasutusele võtnud liikmesriik esitab stabiilsusprogrammi kuue kuu jooksul alates nõukogu otsusest selle liikmesriigi liitumise kohta ühisrahaga."

Muudatusettepanek 5

Artikli 1 punktI 3 alapunkt A

Artikli 5 lõike 1 esimene lõik (määrus (EÜ) nr 1466/97)

1. Komisjoni ja asutamislepingu artikliga 114 loodud komitee hinnangute põhjal kontrollib nõukogu artikli 99 kohase mitmepoolse järelevalve raames, kas programmis sisalduv kohandamiskava on piisavalt ambitsioonikas, kas programmi aluseks olevad majandusprognoosid on realistlikud ja kas võetud ja/või ettepandud meetmed on piisavad, teostamaks eelarve keskpikale eesmärgile suunatud kohandamiskava. Kui nõukogu hindab kohandamiskava keskpika perioodi eelarve-eesmärgi saavutamiseks, võtab ta arvesse, kas asjaomane liikmesriik parandab minimaalselt tsükliliselt korrigeeritud eelarvetasakaalu aastas, võtmata arvesse ühekordseid ja muid ajutisi meetmeid, ning kas majanduslikult headel aegadel taotletakse suuremat edasiminekut. Nõukogu võtab arvesse ka oluliste struktuurireformide rakendamist, mis toovad pikema aja jooksul kaasa otsese kokkuhoiu, suurendades sealhulgas potentsiaalset kasvu, ja millel on seetõttu tõendatav mõju riigi rahanduse pikaajalisele jätkusuutlikkusele;

1. Komisjoni ja asutamislepingu artikliga 114 loodud komitee hinnangute põhjal kontrollib nõukogu artikli 99 kohase mitmepoolse järelevalve raames, kas programmis sisalduv kohandamiskava on piisavalt ambitsioonikas, kas programmi aluseks olevad majandusprognoosid on realistlikud ja kas võetud ja/või ettepandud meetmed on piisavad, teostamaks eelarve keskpikale eesmärgile suunatud kohandamiskava. Selle eesmärgi saavutamiseks viib komisjon liikmesriikides läbi finantsauditeid. Kui nõukogu hindab kohandamiskava keskpika perioodi eelarve-eesmärgi saavutamiseks, võtab ta arvesse, kas asjaomane liikmesriik parandab minimaalselt tsükliliselt korrigeeritud eelarvetasakaalu aastas, võtmata arvesse ühekordseid ja muid ajutisi meetmeid, ning kas majanduslikult headel aegadel taotletakse suuremat edasiminekut. Nõukogu võtab arvesse ka oluliste struktuurireformide rakendamist, mis toovad pikema aja jooksul kaasa otsese kokkuhoiu, suurendades sealhulgas potentsiaalset kasvu, ja millel on seetõttu tõendatav mõju riigi rahanduse pikaajalisele jätkusuutlikkusele;

Muudatusettepanek 6

Artikli 1 punkti 3 alapunkt B

Artikli 5 lõige 2 (määrus (EÜ) nr 1466/97)

b) lõikes 2 asendatakse sõnad "kahe kuu" sõnadega "kolme kuu".

b) lõige 2 asendatakse järgmisega:

"2. Nõukogu teostab lõikes 1 nimetatud stabiilsusprogrammi kontrolli hiljemalt kolme kuu jooksul pärast programmi esitamist. Komisjoni soovituse põhjal ja pärast artikli 114 alusel loodud komiteega nõu pidamist edastab nõukogu oma arvamuse programmi kohta. Kui nõukogu otsustab kooskõlas artikliga 99, et programmi eesmärke ja sisu tuleks tugevdada, eelkõige seoses edasiminekuga kohandamiskava keskpika perioodi eelarve-eesmärgi saavutamiseks majanduslikult headel aegadel, kutsub nõukogu oma arvamuses asjaomast liikmesriiki oma programmi kohandama."

Muudatusettepanek 7

Artikli 1 punkt 3 A (uus)

Artikli 6 lõige 1 (määrus (EÜ) nr 1466/97)

(3 a) Artikli 6 lõige 1 asendatakse järgmisega:

"1. Osana artikli 99 lõike 3 kohasest mitmepoolsest järelevalvest jälgib nõukogu stabiilsusprogrammide rakendamist osalevate liikmesriikide esitatud teabe ning komisjoni ja artikli 114 alusel loodud komitee hinnangute põhjal, pidades eelkõige silmas eelarveseisundi tegeliku või eeldatava olulise kõrvalekalde kindlakstegemist eelarve keskpika perioodi eesmärgist, sellele suunatud kohandamiskavast, mis on ette nähtud valitsemissektori eelarve ülejäägi/puudujäägi programmis, ning riigivõla üldmäära eeldatavast kujunemisest."

Muudatusettepanek 8

Artikli 1 punkt 3 B (uus)

Artikli 6 lõige 2 (määrus (EÜ) nr 1466/97)

(3 b) Artikli 6 lõige 2 asendatakse järgmisega:

"2. Kui nõukogu avastab eelarveseisundi olulise kõrvalekalde eelarve keskpika perioodi eesmärgist, sellele suunatud kohandamiskavast või riigivõla üldmäära eeldatavast kujunemisest, teeb ta kooskõlas artikli 99 lõikega 4 asjaomasele liikmesriigile soovituse võtta vajalikud kohandamismeetmed, et anda varane hoiatus ülemäärase eelarvepuudujäägi või võlamäära vältimiseks."

Muudatusettepanek 9

Artikli 1 punkt 3 C (uus)

Artikli 6 lõige 3 (määrus (EÜ) nr 1466/97)

(3 c) Artikli 6 lõige 3 asendatakse järgmisega:

"3. Kui nõukogu otsustab järgneva jälgimise käigus, et eelarveseisundi kõrvalekalle eelarve keskpika perioodi eesmärgist, sellele suunatud kohandamiskavast või riigivõla üldmäära eeldatavast kujunemisest püsib või suureneb, annab nõukogu kooskõlas artikli 99 lõikega 4 asjaomasele liikmesriigile soovituse võtta viivitamata vastumeetmeid ning nõukogu võib vastavalt kõnealusele artiklile oma soovituse avalikustada."

[1] ELTs seni avaldamata.

--------------------------------------------------